Se den første trailer fra kommende Elton John-film | GAFFA.dk
Nyhed 01.10.2018 11:30
Se den første trailer fra kommende Elton John-film
Rocketman får premiere til sommer
Den første trailer fra filmen Rocketman er netop blevet offentliggjort – man kan nu se de første levende billeder af, hvordan den walisiske skuespiller Taron Egerton klarer sig i rollen som Elton John. Se traileren nedenfor.
Filmen, som er sat til at få premiere næste sommer, følger musikikonets tidlige år frem til udgivelsen af hans gennembrudsalbum fra 1972, Honky Chateau. Filmen handler også om Elton Johns barndom og om hans kampe med sig selv.
I de øvrige hovedroller ser man Jamie Bell i rollen som Elton Johns mangeårige sangskriverpartner Bernie Taupin – der har skrevet stort set alle hans tekster – og Bryce Dallas Howard som hans mor.
Filmen er instrueret af Dexter Fletcher, som blev hyret ind for at afslutte arbejdet med den kommende Queen/Freddie Mercury-film Bohemian Rhapsody, efter at den oprindelige instruktør Bryan Singer blev fyret fra projektet.
LÆS OGSÅ: Se den officielle 90 sekunders trailer for den kommende Queen-film
Taron Egerton er blandt andet kendt for spille hovedrollen i en anden biografisk film, Eddie the Eagle fra 2016 om den uheldige engelske skihopper og OL 1988-deltager kendt under samme navn.
Elton John annoncerede tilbage i januar en tre år lang afskedsturne, hvorefter han vil gå på pension. Turneen består af 300 shows rundt om i verden, heriblandt et i Danmark. Koncerten ligger den 18. maj 2019, hvor Elton John skal spille for et udsolgt Royal Arena.
26.09.2020 / 23:59